proxectonos/corpus_dominio_legal_administrativo_tmp huggingface dataset:
ORDE do 8 de setembro de 2003 pola que se declara de interese galego a Fundación Terra de Trasancos e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 01/10/2003

Con data do 18 de decembro de 2001 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 29 de novembro de 2001, pola que se clasifica como de interese social a Fundación Terra de Trasancos, adscribíndoa á Consellería de Xustiza, Interior e Relacións Laborais, que exercerá plenamente o protectorado sobre ela.
A fundación ten por obxecto, segundo o artigo 6 dos seus estatutos, a formación social, cultural e económica da súa área de influencia. En particular, recoñécense como fins preferentes a promoción da formación e difusión do cooperativismo e das relacións intercooperativas no seu ámbito territorial de actuación.
Por todo isto, en virtude das competencias que me confire o artígo 34 da Lei 1/1983, do 22 de
febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro e o artigo 32.3º a) do Decreto 248/1992, do 18 de xuño, polo que se aproba o regulamento de organización e funcionamento do protectorado das fundacións de interese galego e no Decreto 8/2003, do 18 de xaneiro, polo que se modifica a estructura orgánica da Xunta de Galicia,
DISPOÑO:
Primeiro.-Declarar de interese galego a Fundación Terra de Trasancos, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Terra de Trasancos, no Rexistro de Fundacións de Interese Galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ó inicio do exercicio económico para o que se formula, e debendo solicita-las preceptivas autorizacións cando sexan necesarias.
Santiago de Compostela, 8 de setembro de 2003.
María José Cimadevila Cea
Conselleira de Asuntos Sociais, Emprego
e Relacións Laborais
DECRETO 358/2003, do 11 de setembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 118, Plan de Obras e Servicios 2002 Carballedo-estrada provincial da Barreira por Esmariz á CC-533, alargamento e mellora punto quilométrico 4,100 ó 4,950 (concello de Carballedo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/10/2003

A Deputación Provincial de Lugo, en sesión celebrada o día trinta e un de maio de dous mil dous, aprobou o proxecto de obra nº 118, Plan de Obras e Servicios 2002 Carballedo-estrada provincial da Barreira por Esmariz á CC-533, alargamento e mellora do punto quilométrico 4,100 ó 4,950 e, na sesión do vinteoito de abril de dous mil tres, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día nove de xullo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación consiste na mellora do firme e a ampliación das curvas existentes nunha vía cun gran tráfico de vehículos e poder así acadar unha maior seguridade vial.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día once de setembro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 118, Plan de Obras e Servicios 2002 Carballedo-estrada provincial da Barreira por Esmariz á CC-533, alargamento e mellora punto quilométrico 4,100 ó 4,950, debendo, se é o caso, unha vez ocupados os terreos necesarios, obte-las auto-
rizacións que foran necesarias dos organismos competentes, con carácter previo ó inicio das obras.
Santiago de Compostela, once de setembro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 357/2003, do 11 de setembro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 115, Plan de Obras e Servicios 2002 Antas de Ulla, alargamento e mellora da estrada provincial de Chantada a Antas de Ulla, punto quilométrico 23,630 ó 24,730 (concello de Antas de Ulla).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 01/10/2003

A Deputación Provincial de Lugo, en sesión que tivo lugar o día vinteseis de xullo de dous mil dous,
aprobou o proxecto de obra nº 115, Plan de Obras e Servicios 2002 Antas de Ulla, alargamento e mellora da estrada provincial de Chantada a Antas de Ulla, punto quilométrico 23,630 ó 24,730 e, na sesión do vinteoito de abril de dous mil tres, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día nove de xullo de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuación consiste no alargamento da plataforma e o aumento do radio das curvas existentes, coa finalidade de acadar unha maior seguridade do tráfico nunha vía que resulta obsoleta para as actuais necesarias viarias dunha comarca cun forte aumento do parque automobilístico.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día once de setembro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 115, Plan de Obras e Servicios 2002 Antas de Ulla, alargamento e mellora da estrada provincial de Chantada a Antas de Ulla, punto quilométrico 23,630 ó 24,730, debendo, se é o caso, unha vez ocupados os terreos necesarios, obte-las autorizacións que foran necesarias dos organismos competentes, con carácter previo ó inicio das obras.
Santiago de Compostela, once de setembro de dous mil tres.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CORRECCIÓN de erros.-Orde do 19 de maio de 2003 pola que se normaliza o sistema de información e control da demanda de actividade programada de hospitalización, cirurxía e salas na rede de hospitais do Servicio Galego de Saúde.
CONSELLERÍA DE SANIDADE — III. OUTRAS DISPOSICIÓNS — 30/09/2003

Advertidos erros na devandita orde, publicada no Diario Oficial de Galicia nº 104, do venres 30 de maio de 2003, cómpre realiza-las seguintes correccións:
Na páxina número 6.998, onde di: «04. Procedemento con ingreso en sala especial. Inclúe tódolos pacientes..... salas de cardioloxía, salas de radioloxía,...», debe dicir: «04. Procedemento con ingreso en sala especial. Inclúe tódolos pacientes.... salas de cardioloxía, salas de radioloxía intervencionista,...».
Na páxina número 6.998, onde di: «05. Procedemento ambulatorio en sala especial. Inclúe tódolos pacientes..... salas de cardioloxía, salas de radioloxía,...», debe dicir: «05. Procedemento ambulatorio en sala especial. Inclúe tódolos pacientes.... salas de cardioloxía, salas de radioloxía intervencionista,...».
Na páxina 7.006, onde di: «1. Demanda satisfeita programada no hospital. Satisfaise a demanda no propio centro hospitalario de xeito programado», debe dicir: «1. Demanda satisfeita programada polo hospital. Satisfaise a demanda polo propio centro hospitalario de xeito programado».
Na páxina 7.006, onde di: «2. Demanda satisfeita urxente no hospital. Satisfaise a demanda no propio centro hospitalario de xeito urxente.», debe dicir: «2. Demanda satisfeita urxente polo hospital. Satisfaise a demanda polo propio centro hospitalario de xeito urxente».
RESOLUCIÓN do 23 de setembro de 2003 pola que se adxudican as bolsas para estadías no estranxeiro e en centros españois situados fóra da Comunidade Autónoma, convocadas na Orde do 19 de maio de 2003 (Diario Oficial de Galicia do 26 de maio), pola que se convocan as bolsas correspondentes a diversas accións de formación de investigadores do Programa de Recursos Humanos do Plan Galego de Investigación, Desenvolvemento e Innovación Tecnolóxica para o ano 2003.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 30/09/2003

Por Orde do 19 de maio de 2003 (DOG do 26 de maio) convocáronse, entre outras accións do Programa de Recursos Humanos do Plan Galego de Investigación, Desenvolvemento e Innovación Tecnolóxica, bolsas para estadías no estranxeiro e en centros españois situados fóra da Comunidade Autónoma.
Conforme o disposto nas bases da convocatoria recollidas na Orde do 19 de maio de 2003 (DOG do 26 de maio) e na Orde do 15 de xullo de 2002 (DOG do 24 de xullo) desde o 18 ó 28 de xullo expuxéronse as listas das solicitudes admitidas e excluídas, podendo durante ese mesmo período os interesados formular reclamacións para emendar erros e falta de documentos.
Rematado este prazo e estudiadas as reclamacións presentadas, as solicitudes admitidas foron estudiadas pola Comisión de Selección de Investigación, creada polo Decreto 37/1998, do 30 de xaneiro (DOG do 6 de febreiro).
En consecuencia, atendendo á proposta elaborada pola citada comisión, esta consellería
RESOLVE:
Primeiro.-Concedérlle-las bolsas para estadías fóra da Comunidade Autónoma ás persoas que se relacionan no anexo a esta resolución para realizaren investigación nos centros que se sinalan, durante o período de tempo que se especifica e na contía que se indica en cada caso. Estas bolsas están cofinanciadas con fondos FSE da UE.
Segundo.-O pagamento das bolsas farase segundo o establecido no punto 11 das bases da convocatoria.
Terceiro.-A Dirección Xeral de Investigación e Desenvolvemento adoptará as medidas necesarias para a formalización dos documentos de aceptación das bolsas ós que se fai referencia no punto 11 das correspondentes bases e para a instrucción dos correspondentes expedientes de gasto.
Cuarto.-O incumprimento por parte dos beneficiarios de calquera das bases da convocatoria suporá a perda do dereito a percibi-la subvención correspondente.
Quinto.-Esta resolución pon fin á vía administrativa e contra ela poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución no Diario Oficial de Galicia.
Santiago de Compostela, 23 de setembro de 2003.
P.D. (Orde 21-1-2003, DOG do 27 de xaneiro)
Jesús Vázquez San Luis
Secretario xeral da Consellería de Innovación,
Industria e Comercio
ORDE do 17 de setembro de 2003 pola que se fixan os prezos de inscrición para o congreso internacional Forovol do voluntariado social ó voluntariado ambiental, que levará a cabo a Dirección Xeral do Voluntariado da Consellería de Familia, Xuventude, Deporte e Voluntariado no mes de novembro de 2003.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 26/09/2003

Dando cumprimento ó disposto na Lei 13/1991, do 9 de decembro, procede regula-los prezos de inscrición para a asistencia ó congreso internacional Forovol do voluntariado social ó voluntariado ambiental que levará a cabo a Dirección Xeral do Voluntariado da Consellería de Familia, Xuventude, Deporte e Voluntariado.
A Lei 13/1991, que regula as taxas, prezos e exencións, dispón no seu artigo 6 que a contía destes será acordada por orde da consellería correspondente, logo do informe favorable da Consellería de Economía e Facenda. Por todo isto,
DISPOÑO:
Artigo único.
1. Os prezos privados esixibles pola inscrición no congreso internacional FOROVOL Do voluntariado social ó voluntariado ambiental, son os que se fixan
no anexo a esta orde e xestionarase de acordo co disposto na normativa vixente en materia de prezos privados.
2. Estes prezos entenderanse, se é o caso, co IVE incluído.
Disposición derradeira
Facúltase a directora xeral do Voluntariado para dictar, no ámbito das súas competencias, as resolucións precisas para o desenvolvemento desta orde.
Santiago de Compostela, 17 de setembro de 2003.
Pilar Rojo Noguera
Conselleira de Familia, Xuventude,
Deporte e Voluntariado
ANEXO
A inscrición no congreso internacional Forovol Do voluntariado social ó voluntariado ambiental, terá dúas tarifas:
1. Contía que deberán paga-las persoas que posúan o Carné Xove, Carné Máis, carné universitario ou título de familia numerosa.
-Contía por persoa: 15 euros.
2. Contía que deberán paga-las persoas que non se atopen nas circunstancias anteriores.
-Contía por persoa: 30 euros.
RESOLUCIÓN do 26 de setembro de 2003 pola que se ordena a publicación do acordo do Consello da Xunta de Galicia do 25 de setembro de 2003, polo que se aproba a modificación da relación de postos de traballo do Instituto Galego das Artes Escénicas e Musicais.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/10/2003

O cometido que comporta o desempeño do posto de xefe de departamento de Persoal e Xestión Económico-Administrativa existente na actual relación de postos de traballo do IGAEM está relacionado, en gran parte, coa xestión de cuestións xurídicas, polo que se fai necesario a modificación do requisito de titulación académica esixida, engadindo a titulación de licenciatura en dereito.
En consecuencia, por proposta da Consellería de Cultura, Comunicación Social e Turismo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día vintecinco de setembro de dous mil tres, adoptou o seguinte
ACORDO:
Primeiro.-Modifica-la vixente relación de postos de traballo do IGAEM da Consellería de Cultura, Comunicación Social e Turismo, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vintecinco de setembro de dous mil tres, relativo á modificación da relación de postos de traballo do IGAEM da Consellería de Cultura, Comunicación Social e Turismo, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de setembro de 2003.
Jaime Pita Varela
Conselleiro da Presidencia, Relacións
Institucionais e Administración Pública
ANEXO
Consellería de Cultura, Comunicación Social e Turismo
Persoal laboral
Na vixente relación de postos de traballo da Consellería de Cultura Comunicación Social e Turismo, no «INSTITUTO GALEGO DE ARTES ESCÉNICAS E MUSICAIS (IGAEM)», publicada no DOG nº 104, do 30-5-2001,
na páxina 7.207, o posto «CU.A01.00.000.15770.017.-XEFE DEPARTAMENTO PERSOAL E XESTIÓN ECON./ADMTVA.», na columna Titulación académica engádese o código «2062» (licenciado en dereito).
ORDE do 8 de setembro de 2003 pola que se declara de interese galego a Fundación Familia Gómez Vila e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 02/10/2003

Con data do 27 de xuño de 2003 foi publicada no Diario Oficial de Galicia a orde da Consellería
da Presidencia, Relacións Institucionais e Administración Pública, do 18 de xuño de 2003, pola que se clasifica como benéfico-social a Fundación Familia Gómez Vila, adscribíndoa á Consellería de Asuntos Sociais, Emprego e Relacións Laborais, que exercerá plenamente o protectorado sobre ela.
A fundación ten por obxecto, segundo o artigo 6 dos seus estatutos, a atención e coidado, mesmo en réxime de internado, de anciáns, inválidos e necesitados e, en xeral, canto supoña a educación, formación e sensibilización da comunidade e a axuda e asistencia ós necesitados.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, e no Decreto 8/2003, do 18 de xaneiro, polo que se modifica a estructura orgánica da Xunta de Galicia,
DISPOÑO:
Primeiro.-Declarar de interese galego a Fundación Familia Gómez Vila, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Familia Gómez Vila, no Rexistro de Fundacións de Interese Galego, sección da Consellería de Asuntos Sociais, Emprego e Relacións Laborais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial, á obriga de darlle publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade ó inicio do exercicio económico para o que se formula, e debendo solicita-las preceptivas autorizacións cando sexan necesarias.
Santiago de Compostela, 8 de setembro de 2003.
María José Cimadevila Cea
Conselleira de Asuntos Sociais, Emprego
e Relacións Laborais
CORRECCIÓN de erros.-Orde do 21 de novembro de 2002 pola que se regula a prestación ortoprotésica na Comunidade Autónoma de Galicia.
CONSELLERÍA DE SANIDADE — I. DISPOSICIÓNS XERAIS — 07/10/2003

Advertidos erros na devandita orde, publicada no Diario Oficial de Galicia nº 24, do martes 4 de febreiro de 2003, cómpre realiza-las seguintes correccións:
Na páxina número 1.238, na segunda columna da táboa, para os artigos 06303025, 06303030, onde di: «F», debe dicir: «F/A».
Na páxina número 1.239, na segunda columna da táboa, para o artigo 21459010, onde di: «F», debe dicir: «F/A».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 365/2003, do 7 de outubro, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 08/10/2003

Con motivo da viaxe do presidente da Xunta de Galicia a Bruxelas, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da Presidencia, desde o día 8 de outubro ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, sete de outubro de dous mil tres.
Manuel Fraga Iribarne
Presidente
DECRETO 363/2003, do 2 de outubro, polo que se nomea delegado provincial da Coruña a Manuel Barral Castro.
CONSELLERÍA DE SANIDADE — II. AUTORIDADES E PERSOAL — 03/10/2003

En virtude do establecido nos artigos 4.13º, 34.2º e 22 da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día dous de outubro de dous mil tres.
Nomeo a Manuel Barral Castro delegado provincial da Consellería de Sanidade na Coruña.
Santiago de Compostela, dous de outubro de dous mil tres.
P.E.
José Antonio Orza Fernández
Presidente
José Mª Hernández Cochón
Conselleiro de Sanidade
DECRETO 364/2003, do 2 de outubro, polo que se nomea delegada provincial de Pontevedra a Ángeles Feijóo-Montenegro Fernández.
CONSELLERÍA DE SANIDADE — II. AUTORIDADES E PERSOAL — 03/10/2003

En virtude do establecido nos artigos 4.13º, 34.2º e 22 da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de delibración do Consello da Xunta de Galicia na súa reunión do día dous de outubro de dous mil tres.
Nomeo a Ángeles Feijóo-Montenegro Fernández delegada provincial da Consellería de Sanidade en Pontevedra.
Santiago de Compostela, dous de outubro de dous mil tres.
P.E.
José Anonio Orza Fernández
Presidente
José Mª Hernández Cochón
Conselleiro de Sanidade
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 362/2003, do 2 de outubro, polo que se nomea director xeral de Saúde Pública a Jorge Suanzes Hernández.
CONSELLERÍA DE SANIDADE — II. AUTORIDADES E PERSOAL — 03/10/2003

En virtude do establecido nos artigos 4.13º, 34.2º e 22 da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día dous de outubro de dous mil tres.
Nomeo a Jorge Suánzes Hernández como director xeral de Saúde Pública da Consellería de Sanidade.
Santiago de Compostela, dous de outubro de dous mil tres.
P.E.
José Antonio Orza Fernández
Presidente
José Mª Hernández Cochón
Conselleiro de Sanidade
DECRETO 360/2003, do 2 de outubro, polo que se dispón que cese Manuel Barral Castro como director xeral de Saúde Pública.
CONSELLERÍA DE SANIDADE — II. AUTORIDADES E PERSOAL — 03/10/2003

En virtude do establecido nos artigos 4.13º, 34.2º e 22 da Lei de Galicia 1/1983, do 22 de febreiro, modificada por la Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día dous de outubro de dous mil tres,
DISPOÑO:
O cesamento de Manuel Barral Castro como director xeral de Saúde Pública da Consellería de Sanidade, por pase a outro destino.
Santiago de Compostela, dous de outubro de dous mil tres.
P.E.
José Antonio Orza Fernández
Presidente
José Mª Hernández Cochón
Conselleiro de Sanidade
DECRETO 361/2003, do 2 de outubro, polo que se dispón que cese Jorge Suanzes Hernández como delegado provincial da Coruña.
CONSELLERÍA DE SANIDADE — II. AUTORIDADES E PERSOAL — 03/10/2003

En virtude do establecido nos artigos 4.13º, 34.2º e 22 da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día dous de outubro de dous mil tres,
DISPOÑO:
O cesamento de Jorge Suanzes Hernández como delegado provincial da Consellería de Sanidade na Coruña, por pase a outro destino.
Santiago de Compostela, dous de outubro de dous mil tres.
P.E.
José Antonio Orza Fernández
Presidente
José Mª Hernández Cochón
Conselleiro de Sanidade
RESOLUCIÓN do 12 de setembro de 2003 pola que se ordena a publicación do acordo do Consello da Xunta de Galicia do 11 de setembro de 2003, polo que se aproba a modificación da relación de postos de traballo do organismo autónomo Augas de Galicia da Consellería de Medio Ambiente.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/10/2003

Polo Decreto 146/2003, do 6 de febreiro, que modifica o Decreto 108/1996, do 29 de febreiro, polo que se aproba o Regulamento do organismo autónomo Augas de Galicia (DOG número 29, do 11-2-2003), créase o órgano de goberno denominado Director
Xeral, órgano que para o desenvolvemento das súas funcións precisa a creación dun posto de secretario/a do director xeral.
Por outra banda e co fin de permitir unha ampliación do ámbito persoal de cobertura do posto de subdirector/a xeral de Réxime Económico-Financeiro, proponse a apertura do devandito posto á escala de finanzas.
Tendo en conta o exposto, faise necesario a modificación da actual relación de postos de traballo do dito organismo autónomo.
En consecuencia, por proposta da devandita consellería, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día once de setembro de dous mil tres, adoptou o seguinte
ACORDO:
Primeiro.-Modifica-la vixente relación de postos de traballo do organismo autónomo Augas de Galicia da Consellería de Medio Ambiente, nos termos que se sinalan no anexo ó presente acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Terceiro.-Clasificar como posto de libre designación, de acordo coa motivación que se especifica, o seguinte:
Código: MA.A01.00.000.15770.005.
Denominación: secretario/a director xeral.
Motivación: artigo 6 da orde da Consellería da Presidencia e Administración Pública do 21 de novembro do 1989 (DOG nº 232, do 4 de decembro). Posto de confianza.
Visto o acordo adoptado polo Consello da Xunta de Galicia na súa reunión do once de setembro de dous mil tres, relativo á modificación da relación de postos de traballo do organismo autónomo Augas de Galicia da Consellería de Medio Ambiente, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 12 de setembro de 2003.
Jaime Pita Varela
Conselleiro da Presidencia, Relacións
Institucionais e Administración Pública
ORDE do 24 de setembro de 2003 pola que se modifica o artigo 2 da Orde do 27 de marzo de 2003 pola que se establecen as bases que rexen as axudas a concellos para a promoción da información xuvenil.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 03/10/2003

A Orde do 27 de marzo de 2003, pola que se establecen as bases que rexen as axudas a concellos para a promoción da información xuvenil (Diario Oficial de Galicia nº 66, do 3 de abril), establece no seu artigo 2 o importe da contía máxima destas por importe de novecentos mil euros (900.000 A) con cargo á partida orzamentaria 14.05.355B.460.0.
Existindo crédito suficiente e axeitado na devandita aplicación orzamentaria, e debido ás numerosas solicitudes recibidas por parte dos concellos, cómpre amplia-lo importe da referida contía máxima coa finalidade de estender ó maior número de beneficiarios posible as devanditas axudas.
Por todo o exposto e no uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 212/2003, do 3 de abril
DISPOÑO:
Artigo único.
Primeiro.-Amplia-lo importe da contía máxima da Orde do 27 de marzo de 2003, pola que se establecen
as bases que rexen as axudas a concellos para a promoción da información xuvenil na contía de trinta e cinco mil euros (35.000 A) con cargo á partida orzamentaria 14.05.355B.460.0 dos orzamentos xerais da Comunidade Autónoma de Galicia para o ano 2003.
Segundo.-A presente modificación non afecta o prazo establecido na referida orde para a presentación de solicitudes.
Santiago de Compostela, 24 de setembro de 2003.
Pilar Rojo Noguera
Conselleira de Familia, Xuventude, Deporte e
Voluntariado
ORDE do 24 de setembro de 2003 pola que se modifica o artigo 2 da Orde do 25 de marzo de 2003 pola que se regulan as bases que rexen as axudas para actividades dirixidas á xuventude programadas por concellos.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 03/10/2003

A Orde do 25 de marzo de 2003, pola que se regulan as bases que rexen as axudas para actividades dirixidas á xuventude programadas por concellos (Diario Oficial de Galicia nº 65, do 2 de abril), establece no seu artigo 2 o importe da contía máxima destas por importe de douscentos mil euros (200.000 A) con cargo á partida orzamentaria 14.05.355B.460.1.
Existindo crédito suficiente e axeitado na devandita aplicación orzamentaria, e debido ás numerosas solicitudes recibidas por parte dos concellos, cómpre amplia-lo importe da referida contía máxima coa finalidade de estender ó maior número de beneficiarios posible as devanditas axudas.
Por todo o exposto e no uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 212/2003, do 3 de abril
DISPOÑO:
Artigo único.
Primeiro.-Amplia-lo importe da contía máxima da Orde do 25 de marzo de 2003, pola que se regulan as bases que rexen as axudas para actividades dirixidas á xuventude programadas por concellos na contía de seis mil cen euros (6.100 A) con cargo á partida orzamentaria 14.05.355B.460.1 dos orzamentos xerais da Comunidade Autónoma de Galicia para o ano 2003.
Segundo.-A presente modificación non afecta ó prazo establecido na referida orde para a presentación de solicitudes.
Santiago de Compostela, 24 de setembro de 2003.
Pilar Rojo Noguera
Conselleira de Familia, Xuventude, Deporte
e Voluntariado
DECRETO 348/2003, do 11 de setembro, polo que se dispón que cese Dolores Pan Vázquez como delegada provincial de Pontevedra.
CONSELLERÍA DE SANIDADE — II. AUTORIDADES E PERSOAL — 12/09/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Sanidade e logo de deliberación do Consello da Xunta de Galicia na súa reunión do día once de setembro de dous mil tres,
DISPOÑO:
Que cese Dolores Pan Vázquez como delegada provincial de Pontevedra, por pase a outro destino, agradecéndolle os servicios prestados.
Santiago de Compostela, once de setembro de dous mil tres.
Manuel Fraga Iribarne
Presidente
José María Hernández Cochón
Conselleiro de Sanidade
RESOLUCIÓN do 25 de setembro de 2003 pola que se convoca un curso sobre transportes.
ACADEMIA GALEGA DE SEGURIDADE — III. OUTRAS DISPOSICIÓNS — 08/10/2003

Dentro dos programas de actividades que a Academia Galega de Seguridade ten previsto realizar no ano 2003, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso sobre transportes, segundo o previsto no artigo 23 da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
-Actualiza-los membros dos corpos e forzas de seguridade nos coñecementos e normativa necesarios que lles poidan ser útiles no desempeño posterior do seu labor profesional.
Destinatarios.
O curso vai dirixido ós membros dos corpos de Policía Local de Galicia e os membros da Unidade do CNP adscrita á Comunidade Autónoma de Galicia; e no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
Sen límite.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 28 de outubro de 2003, ás 14.00 horas.
3. As instancias deberán enviarse á Academia Galega de Seguridade; avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase do 3 ó 7 de novembro de 2003.
O horario será de 16.00 a 20.00 horas.
Contido.
No curso desenvolveranse os seguintes módulos:
-I. Ámbito e normativa de aplicación. Clasificación. Títulos habilitantes. Distintivos.
-II. Transporte de mercadorías perigosas.
-III. Aparato de control tacógrafo. Tempos de conducción e descanso.
-IV. Prestación de servicios: transporte escolar, mercadorías perecedoiras, taxis, etc.
-V. Práctica de inspección e procedemento sancionador. Documentos de control.
Relación de admitidos.
A relación de admitidos publicarase o mesmo día 30 de outubro a partir das 14.00 horas, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Sede da Academia Galega de Seguridade, sita na avda. da Cultura, s/n, no concello da Estrada.
Certificado de aproveitamento.
Ó remate do curso entregaráselles un certificado de aproveitamento a aquelas persoas que acrediten a súa participación continuada a el e que superen as correspondentes probas de coñecementos.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 25 de setembro de 2003.
Juan José Fariñas-Ferro Rodríguez
Director xeral da Academia Galega de Seguridade
ORDE do 12 de setembro de 2003 pola que se fixa o prezo de venda ó público da publicación III Semana Galega do Emprendedor.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 08/10/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia
Para cumprir este mandato e despois de emitido informe preceptivo favorable pola Consellería de Economía e Facenda, esta consellería,
DISPÓN:
Artigo único:
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase, se é o caso, con IVE incluído.
Santiago de Compostela, 12 de setembro de 2003.
María José Cimadevila Cea
Conselleira de Asuntos Sociais, Emprego e
Relacións Laborais
ANEXO
III Semana Galega do Emprendedor: 9 euros.
ORDE do 12 de setembro de 2003 pola que se fixa o prezo de venda ó público da publicación Límites de exposición profesional para axentes químicos. 2003.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 08/10/2003

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia
Para cumprir este mandato e despois de emitido informe preceptivo favorable pola Consellería de Economía e Facenda, esta consellería,
DISPÓN:
Artigo único:
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase, se é o caso, con IVE incluído.
Santiago de Compostela, 12 de setembro de 2003.
María José Cimadevila Cea
Conselleira de Asuntos Sociais, Emprego e
Relacións Laborais
ANEXO
Límites de exposición profesional para axentes químicos. 2003: 6,25 euros.
ORDE do 1 de setembro de 2003 pola que se lle autoriza a ampliación de dúas unidades do segundo ciclo de educación infantil ó centro privado Hijas de Jesús da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/09/2003

Examinado o expediente presentado polo centro privado Hijas de Jesús da Coruña, no que solicita a ampliación de dúas unidades do segundo ciclo de educación infantil.
Tendo en conta que o expediente foi tramitado pola Delegación Provincial da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación; Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias; Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autoriza-la ampliación de dúas unidades do segundo ciclo de educación infantil ó centro privado Hijas de Jesús da Coruña, segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 1 de setembro de 2003.
Celso Currás Fernández
Conselleiro de Educación e Ordenación
Universitaria
ANEXO
-Provincia: A Coruña.
Concello: A Coruña.
Localidade: A Coruña.
Enderezo: Estrada da Zapateira, 18.
Denominación: centro privado Hijas de Jesús.
Titular: Congregación Hijas de Jesús.
Código do centro: 15004198.
Nivel: educación infantil - 2º ciclo.
Unidades de que constaba: 10.
Unidades novas autorizadas: 2.
Composición resultante:
a) Centro de educación infantil: 12 unidades.
b) Centro de educación primaria: 24 unidades.
ORDE do 1 de setembro de 2003 pola que se autoriza o cesamento de actividades dos centros privados Delta-Tor de Santiago de Compostela e Delta de Teo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/09/2003

Examinado o expediente incoado pola titularidade dos centros privados Delta-Tor de Santiago de Compostela e Delta de Teo (A Coruña) solicitando o cesamento de actividades dos ditos centros.
Resultando que o centro privado Delta-Tor de Santiago de Compostela obtivo, por Resolución do 24 de setembro de 1999 (DOG do 20 de outubro), autorización para ciclos formativos de grao medio.
Resultando que o centro privado Delta de Teo (A Coruña) obtivo, por Orde do 17 de agosto de 2000 (DOG do 11 de setembro), autorización para ciclos formativos de grao superior.
Vistos o Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Centros e Ordenación Educativa,
DISPÓN:
Autoriza-lo cesamento de actividades, con efectos do 1 de setembro de 2003, dos centros privados Delta-Tor de Santiago de Compostela e Delta de Teo (A Coruña), segundo os datos que se relacionan no anexo desta orde, quedando nulas e sen ningún efecto as disposicións que autorizan o funcionamento legal dos devanditos centros.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 1 de setembro de 2003.
Celso Currás Fernández
Conselleiro de Educación e Ordenación universitaria
ANEXO
-Provincia: A Coruña.
Localidade: Santiago de Compostela.
Concello: Santiago de Compostela.
Enderezo: Praza de Vigo, 1.
Código do centro: 15020386.
Denominación: Delta-Tor.
Titular: Academia Delta-Tor, S.L.
Autorización do cesamento de actividades do centro.
-Provincia: A Coruña.
Localidade: Teo.
Concello: Teo.
Enderezo: Vilar de Calo, s/n, Seixo.
Código do centro: 15032121.
Denominación: Delta.
Titular: Academia Delta-Tor, S.L.
Autorización do cesamento de actividades do centro.
ORDE do 2 de setembro de 2003 pola que se fai pública a ampliación do importe existente para a concesión de axudas destinadas á prestación de servicios sociais polas corporacións locais convocadas pola Orde do 8 de xaneiro de 2003.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 10/09/2003

A Orde do 8 de xaneiro de 2003 pola que se regulan axudas destinadas á prestación de servicios sociais polas corporacións locais (DOG nº 13, do 21 de xaneiro), establece no seu artigo 6 o importe da contía máxima das axudas que ó abeiro desta poderán serlles concedidas ós seus solicitantes.
A través da Orde do 14 de abril de 2003 (DOG nº 81, do 28 de abril) fíxose pública unha ampliación do importe existente para as axudas mencionadas no parágrafo anterior, por setecentos sesenta e sete mil cincocentos dezaoito euros (767.518 euros), con cargo á aplicación 16.02.212A.761.1.
Non obstante, e como existen outras dotacións que poden ser utilizadas para os mesmos fins, cómpre amplia-lo importe da contía máxima das axudas que poderán ser concedidas ó amparo da referida Orde do 8 de xaneiro de 2003, coa finalidade de incrementa-la intensidade das prestacións e programas básicos de servicios sociais de atención primaria municipal.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima que se vai conceder ó abeiro da Orde do 8 de xaneiro de 2003, pola que se regulan axudas destinadas á prestación de servicios sociais polas corporacións locais na cantidade de vintecatro mil cento quince euros (24.115 euros) con cargo á aplicación orzamentaria 16.03.212A.461.0 que figura dotada nos orzamentos xerais da Comunidade Autónoma de Galicia para o ano 2003.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 2 de setembro de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
DECRETO 347/2003, do 29 de agosto, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 01/09/2003

Con motivo da viaxe do presidente da Xunta de Galicia á República do Salvador, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á República do Salvador, encárgaselle o despacho de asuntos da Presidencia, desde o día 2 de setembro ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, 29 de agosto de 2003.
Manuel Fraga Iribarne
Presidente